Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 151/15/8806	Košice, 22.4.2015
EEČ : 2-65-102-2015

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
v dobe od 06. 07. 2012 do 15. 11. 2013 umožnila páchať trestnú činnosť svojmu synovi XXXXX, o čom svedčia aj rozhodnutia Okresného súdu Košice-okolie sp. zn. 5T 189/12 a 5T 40/14,

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením povereného príslušníka OO PZ XXXXX sp. zn. ORP-221/TU-KS-2015 zo dňa 25. 02. 2015  bolo vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. c) Trestného zákona na tom skutkovom základe, ako je uvedené vo výrokovej časti tohto uznesenia.

	Ku skutku bola vypočutá obv. XXXXX, ktorá uviedla, že v kritickom období a to od 19. 08. 2013 do 19. 11. 2013 si odpykávala nepodmienečný trest odňatia slobody v ÚVTOS Nitra - Chrenová a preto ako uvádza, nemohla byť zodpovedná zato, že syn sa dopúšťal trestnej činnosti.

Zo správy z ÚVTOS Nitra - Chrenová vyplýva, že obvinená XXXXX sa vykonávala trest odňatia slobody od 19. 07. 2013 do 19. 11. 2013. 

Podľa § 215 ods. 1 písm. b) Trestného poriadku, prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

Vzhľadom k tomu, že je preukázateľné, že obvinená XXXXX sa v čase rozhodnom pre trestné stíhanie nepretržite nachádzala vo výkone trestu odňatia  slobody v ÚVTOS Nitra - Chrenová, nemohla sa  dopustiť vyššie uvedeného prečinu.

Z tohto dôvodu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor